Surau Syekh Daud Rasyidi

Surau Syekh Daud Rasyidi adolah bakeh surau nan didirian  dek Syekh Daud Rasyidi di Nagari Balingka, Kecamatan IV Koto, Kabupaten Agam, Sumatra Barat. Di siko, Syekh Daud Rasyidi dulunyo maaja muridnyo, seperti Syekh Adam Balai-Balai. Tapi, surau ko hancua pado 1914 karano banjir bandang nan maanda Balingka. Sasudah musibah tasabuik, ia malapeh muridno untuak baraja jo Syekh Ibrahim Musa Parabek nan baru pulang dari Makkah. Ia sendiri ikuik dalam pajalanan basamo Syekh Abdul Karim Amrullah ke Samananjuang Malaka. Samantaro, masyarakaik kambali mambangun surau untuk baliau. 

Pado tahun 1966, sabuah musajik dibangun di ateh lokasi surau sahinggo masih dinamokan sabagau Surau Syekh Daud Rasyidi. Bangunannyo mampunyoi duo menara nan menyatu jo atoknyo  babantuak limas. Catnyo didominasi warna ijau jo krem.

Di muko musajik, tadapek monumen ketek untuak manganang Syekh Daud Rasyidi nan marupoan kalahiran Balingka. Monumen ko diresmian dek Presiden Soekarno pado tangga 6 Juli 1948 dan direnovasi 2002.

Syekh Daud Rasyidi 
Syekh Daud Rasyidi marupoan ulama gadang nan berperan untuak mamajuan pendidikan jo dakwah Islam di Ranah Minang pado awal abaik ka-20. Babasis di Surau Balingka, Syekh Daud Rasyidi manambuih bateh pargaulan ulama lintas mazhab, berupayo untuak mampasatukan paro ulamo. Sikapnyo nan toleran, membuaek Syekh Daud Rasyidi bisa bersahabaik  jo kasadoalah  ulama nan saat itu acok bapolemik sangaik kareh.

Referensi 

Sijarah